CELEX: 32016D1873
Language: sk
Date: 2016-10-10 00:00:00
Title: Rozhodnutie Rady (EÚ) 2016/1873 z 10. októbra 2016 o podpise Dohody o založení Medzinárodnej nadácie EÚ – LAK v mene Európskej únie

22.10.2016   
            
            
               SK
            
            
               Úradný vestník Európskej únie
            
            
               L 288/1
            
         ROZHODNUTIE RADY (EÚ) 2016/1873
   z 10. októbra 2016
   o podpise Dohody o založení Medzinárodnej nadácie EÚ – LAK v mene Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37,
   so zreteľom na Zmluvu o fungovaní Európskej únie, a najmä na jej článok 209 ods. 2 a článok 212 ods. 1 v spojení s článkom 218 ods. 5 a článkom 218 ods. 8 druhým pododsekom,
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               Rada 23. marca 2012 poverila Komisiu, aby začala rokovania o medzinárodnej dohode medzi Európskou úniou a jej členskými štátmi a krajinami Latinskej Ameriky a Karibiku o založení nadácie EÚ – LAK ako medzinárodnej organizácie.
            
         
               (2)
            
            
               Rokovania o Dohode o založení Medzinárodnej nadácie EÚ – LAK (ďalej len „dohoda“) boli úspešne uzavreté 29. januára 2015.
            
         
               (3)
            
            
               Dohodou sa zriadi nadácia EÚ – LAK ako medzinárodná organizácia s právnou subjektivitou podľa medzinárodného práva verejného.
            
         
               (4)
            
            
               Dohoda by sa mala podpísať v mene Únie s výhradou jej uzavretia k neskoršiemu dátumu.
            
         
               (5)
            
            
               Keď Únia a jej členské štáty konajú v rámci nadácie EÚ – LAK, mali by koordinovať svoje pozície v súlade so zmluvami a zásadou lojálnej spolupráce,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody o založení Medzinárodnej nadácie EÚ – LAK s výhradou jej uzavretia.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom nasledujúcim po jeho prijatí.
   
      V Luxemburgu 10. októbra 2016
      
         
            Za Radu
         
         
            predsedníčka
         
         G. MATEČNÁ